Vi (en familie på 6) havde 14 fantastiske dage i Warricks skønne hus i Devils Peak. Warrick viste mig rundt i huset og fortalte hvordan alting fungerede. Al kommunikation gik super fint og uden problemer. Han var endda så sød at lade os checke senere ud på den sidste dag, da det passede os bedre med fly. Huset er meget større end man fornemmer på billederne, og der er rigeligt med plads til 6 personer. Terrassen i forbindelse med det største soveværelse på øverste plan er virkelig dejlig og fyldt med solskin hele dagen - og virkelig god udsigt ud over hele Cape Town - bjerge, by og hav! Resten af huset en en smule mørkt, men det er dejligt fordi der derfor ikke bliver alt for varmt i de resterende rum. Huset har også 2 fine badeværelser med badekar! Området er meget stille og roligt, ingen larm og vi følte os meget trygge. Jeg ville helt klart anbefale andre at bo i dette hus og håber selv at vende tilbage en dag!